stanford-oval/wikipedia huggingface dataset:
Interaktiivinen tietojenkäsittely

Interaktiivinen tietojenkäsittely tai vuorovaikutteinen tietojenkäsittely on ihmisen vuorovaikutteista toimintaa tietokoneella vastakohtana eräajolle.
Eräajossa ohjelma oli talletettava reikäkorteille, jotka vietiin tietokonekeskukseen ajettavaksi: vastaus saattoi tulla vuorokauden päästä. Virheen tapahtuessa sama odottelu oli käytävä läpi uudelleen.
Vuorovaikutteisessa tietojärjestelmässä tietokoneella oli yksi käyttäjä kerrallaan, varhainen henkilökohtainen tietokone. Esimerkiksi Bendix G-15, IBM 610 ja Librascope LGP-30  olivat varhaisia tietokoneita joissa oli vain yksi käyttäjä kerrallaan. Samaan aikaan suurtietokoneet olivat pääasiallisesti eräajotietokoneita.
Vuonna 1961 esitelty Digital Equipment Corporationin (DEC) PDP-1 oli varhainen yhdistelmä lähestymistapoja. Syntyyn vaikutti MIT:n tutkimusprojektit kuten Whirlwind I. Merkittäviä ominaisuuksia olivat kuvaputkinäyttö, valokynä tai valopistooli.
LINC on usein mainittu ensimmäisenä ensimmäisenä interaktiivisena henkilökohtaisena tietokoneena.
Merkittävä kehitysaskel oli Douglas Engelbartin vuonna 1968 esittelemä oN-Line System, jossa käytettiin muun muassa hiirtä kirjoituskonetyylisen näppäimistön ja "sointunäppäimistön" lisäksi, sekä graafista käyttöliittymää.
Aiheesta muualla

Computer-aided display control Final report (PDF) (englanniksi)
Nikolainkirkko

Nikolainkirkko voi tarkoittaa seuraavia:
Helsingin tuomiokirkon alkuperäinen nimi
Nikolaikirche, Berliinin vanhin kirkkorakennus, nykyisin museo
Nikolainkirkko, keskiaikainen kivikirkko Granin kunnassa Norjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nikolainkirkko”, voi hakea sivunnimihaulla, laajalla sivunnimihaulla tai tekstihaulla.
Nikolaiitat

Nikolaiitoista ei tiedetä muuta kuin maininnat Ilmestyskirjassa (Ilm. 2:6,15), jossa heidän sanotaan seuraavan "Bileamin oppia, tuon miehen, joka opetti Balakille (Moabin kuninkaalle), miten vietellä israelilaiset harjoittamaan siveettömyyttä". Raamatun vuoden 1992 käännöksen alaviitteessä kerrotaan nikolaiittojen olleen "seurakuntaa uhannut lahko". Eusebiuksen mukaan lahko oli lyhytikäinen; siitä ei löydy jälkeäkään vuoden 200 jälkeen. On epävarmaa onko heillä mitään tekemistä Nikolauksen kanssa, joka mainitaan Apostolien teoissa (Ap.t. 6:5).
Nick Jr.

| Nick Jr>  |
| --- | --- |

Lähetykset alkoivat:  2. helmikuuta 1999
Omistaja:  (Viacom)
Kuvaformaatti:  480i (SDTV)
Maa:   Yhdysvallat
Pääkonttori:  New York, New York
Aiemmin:  Noggin (2.2.1999 – 27.9.2009)
Kotisivu:  http://www.nickjr.fi
Saatavuus
Antenniverkko
Antero:  Kanava 58
Satelliitti
Allente:  Kanava 85
Kaapeliverkko
DNA Welho:  109
Telia:  49
Elisa:  86
Infobox OKNimi-testi OK: 
Nick Jr on yhdysvaltalainen lastenohjelmia esittävä kanava. Nick Jr. poikkeaa sisarkanavastaan Nickelodeonista niin, että Nick Jr. tarjoaa alle kouluikäisille ohjelmia, ja Nickelodeon lapsista nuoriin.
Suomessa Nick Jr. on maksullinen kanava. Vuosina 2007–2013 Nick Jr:n osuudet esitettiin Suomessa Nickelodeon -kanavalla. Nickelodeon -kanava lopetettiin Suomessa vähäisen suomenkielisen version syystä, jolloin Nick Jr. sai oman kanavapaikan. Nickelodeon kuitenkin jatkaa jakelunsa satelliittina.
Nickelodeonin ohjelmistoa

Suomessa esitettävät ohjelmat.
Seikkailija Dora
Matkaan, Diego!
Umizoomi
Auttajat
Ni Hao, Kai-Lan
Olive strutsi
Bubble Guppies
Blaze ja monsterikoneet
Tickety Toc
Max ja Meeri
Janin ja Vuokon pieni valtakunta
Pikku Bill
Pipsa Possu
Louie
Lilli ja kukkaisystävät
Antti piirtää
Dora ja ystävät
Aiheesta muualla

Nick Jr. Suomi
InterCity

Itävaltalainen InterCity-juna
Suomalainen InterCity-juna
InterCity on yleiseurooppalainen nimitys rautateiden kaukoliikenteen junille. InterCity-junat pysähtyvät tyypillisesti vain suurimmilla asemilla, ja junassa matkustaminen saattaa vaatia lisämaksun verrattuna taajamajuniin tai tavallisiin pikajuniin. Termi on peräisin British Rail -yhtiöltä Yhdistyneestä kuningaskunnasta.
Aiheesta muualla

Kuvia tai muita tiedostoja aiheesta Intercity Wikimedia Commonsissa
Intercity VR:n sivuilla (Arkistoitu – Internet Archive)
Intentionalismi

Intentionalismi viittaa tieteenfilosofiassa intentionaaliseen selittämiseen. Se on eräs finalistisen selittämisen muoto. Finalistisessa selittämisessä jokin asia pyritään selittämään tietoisen ja päämäärähakuisen toimijan uskomusten ja aikomusten avulla.
Intentionaalisen selittämisen tarkoituksena on ymmärtää, miksi joku ihminen tai muu älyllinen olento tekee jotakin jollakin tavalla. Intentionaalinen selitys selittää ihmisen käyttäytymisen johtuvan hänen haluistaan ja uskomuksistaan eli intentionaalisista tiloistaan. Intentionaalisilla tiloilla tarkoitetaan mentaalisia tiloja, jotka suuntautuvat itsen ulkopuolelle.
Intentionaalisen selityksen tavoitteena on löytää perustelut, motiivit tai tiedostetut syyt toiminnalle sekä ymmärtää ihmistä osana tämän sosiaalista ympäristöä. Intentionaalista selittämistä nimitetään usein tulkinnaksi tai ymmärtämiseksi.
Toinen finalistisen selittämisen muoto on funktionalismi.
Aiheesta muualla

Ylikoski, Petri: Intentionaalinen psykologia
Tieteenfilosofian suuntauksia
Empirismi
Fallibilismi
Funktionalismi
Hempelin–Oppenheimin malli
Hermeneutiikka
Hypoteettis-deduktiivinen tieteenkäsitys
Instrumentalismi
Intentionalismi
Konfirmaatioholismi
Naturalismi
Pragmatismi
Rationalismi
Realismi
Reduktionismi
Teleologia
Luettelo vuoden 1977 miehittämättömistä avaruuslennoista

Vuonna 1977 tehtiin 147 avaruusaluksen laukaisua, joista kuusi epäonnistui. Yhdysvaltain ja Neuvostoliiton lisäksi toimivat Japani, Kiina ja ESA.
Epäonnistuneet laukaisut

22.2.1977 Kosmos (895) (Zenit-4MK #(72), Germes #) vakoilusatelliitti, Sojuz-U, Baikonur
4.8.1977 Kosmos (937) (TKS-VA #3) ja Kosmos (938) (TKS-VA #4), Proton-K, Baikonur
13.9.1977 OTS 1 tietoliikennesatelliitti, Delta-3914, Cape Canaveral
29.09.1977 Intelsat-4A 5 tietoliikennesatelliitti, Atlas-SLV3D Centaur-D1AR, Cape Canaveral
29.11.1977 Kosmos (964) (Tsikada #3), Kosmos-3M, Plesestk
Aiheesta muualla

Kapustin Jarrocket.de/space/space.html Güntherin avaruussivun Chronology-kohdasta laukaisujen historia (päälähde)
Kanadalainen avaruushistoriasivusto (toinen päälähde)
Russian Space Web
Jonathan McDowellin avaruussivusto
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu
| 0 | 1 | 2 | 3 |
| --- | --- | --- | --- |
|  | Edeltäjä: Vuosi 1976 | Miehittämätön avaruustoiminta | Seuraaja: Vuosi 1978 |
Luettelo vuoden 1979 miehittämättömistä avaruuslennoista

Luettelo vuoden 1979 miehittämättömistä avaruuslennoista. Vuonna 1979 tehtiin 134 avaruusaluksen laukaisua, joista neljä oli Neuvostoliiton miehitettyjen avaruusalusten laukaisuja. 130 miehittämättömästä laukaisusta kuusi epäonnistui eli noin viisi prosenttia.
Epäonnistuneet laukaisut

6.2.1979, ECS 1A / Ayame, kokeellinen tietoliikennesatelliitti, NASDA
16.2.1979 Kosmos (1078) (Zenit-2M #, Gektor #) Sojuz-U Plesetsk
20.4.1979 Kosmos (1096) (TKS-VA #7) ja  Kosmos (1097) (TKS-VA #8), Proton-K Baikonurin kosmodromi
27.6.1979, SJ (2) ?, FB-1 Jq, Kiina
19.8.1979 Rohini 1A,  SLV-3, Intia
12.10.1979 Kosmos (1141) eli Zenit-6 #12 alias Argon #12, vakoilusatelliitti, Sojuz-U-raketti, Plesetskin kosmodromi
7.12.1979, Satcom 3, Delta-3914, Cape Canaveral
Aiheesta muualla

Güntherin avaruussivun Chronology-kohdasta laukaisujen historia (päälähde)
Kanadalainen avaruushistoriasivusto (toinen päälähde)
Russian Space Web
Jonathan McDowellin avaruussivusto
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu
| 0 | 1 | 2 | 3 |
| --- | --- | --- | --- |
|  | Edeltäjä: Vuosi 1978 | Miehittämätön avaruustoiminta | Seuraaja: Vuosi 1980 |
Luettelo vuoden 1983 miehittämättömistä avaruuslennoista

Tämä on luettelo vuoden 1983 miehittämättömistä avaruuslennoista. Vuonna 1983 tehtiin 162 laukaisua, joista vain kaksi epäonnistui.
Epäonnistuneet laukaisut

25.1, Kosmos (1438) (Taifun-2 #14) / 24 Romb, Kosmos-3M, Plesetskin kosmodromi
27.9.83 Sojuz-T 10A miehittämätön?, Sojuz-U, Baikonurin kosmodromi
Aiheesta muualla

Güntherin avaruussivun Chronology-kohdasta laukaisujen historia (päälähde)
Kanadalainen avaruushistoriasivusto (toinen päälähde)
Russian Space Web
kosmodromianet4589.org/ Jonathan McDowellin avaruussivusto[vanhentunut linkki]
kosmodromi.nasa.gov NASA Jet Propulsion Laboratoryn avaruuslennot[vanhentunut linkki]
Miehittämättömien lentojen englanninkielinen keskustelusivu
| 0 | 1 | 2 | 3 |
| --- | --- | --- | --- |
|  | Edeltäjä: Vuosi 1982 | Miehittämätön avaruustoiminta | Seuraaja: Vuosi 1984 |
Nikolai Švernik

Nikolai Švernik
Nikolai Mihailovitš Švernik (ven. Никола́й Миха́йлович Шве́рник; 19. toukokuuta (J: 7. toukokuuta) 1888 Pietari, Venäjän keisarikunta – 24. joulukuuta 1970 Moskova, Neuvostoliitto) oli neuvostoliittolainen poliitikko. Hän toimi Neuvostoliiton korkeimman neuvoston puhemiehistön puheenjohtajana eli Neuvostoliiton nimellisenä valtionpäämiehenä 19. maaliskuuta 1946 – 15. maaliskuuta 1953.
Švernik työskenteli alkujaan metalliteollisuudessa. Kansallisuudeltaan hän oli venäläinen. Hän liittyi kommunistipuolueeseen vuonna 1906 ja toimi sen puolueneuvostojen jäsenenä eri puolilla Venäjää 1910–1915. Hän oli ensimmäisen maailmansodan aikana vangittuna, mutta vapautui vuonna 1917 vallankumouksen yhteydessä. Hän toimi vuonna 1917 varustusteollisuuden ammattiliiton puheenjohtajana. Vuosina 1918–1921 hän oli puna-armeijan sotilaskomissaari.
Vuonna 1925 Švernik valittiin NKP:n keskuskomiteaan. Hän toimi vuosina 1925–1929 puoluesihteerinä Leningradin piirissä ja 1930–1944 Neuvostoliiton ammattiyhdistysliikkeen pääsihteerinä. Vuonna 1941 hänet nimitettiin puolueen politbyrooseen. Hän oli korkeimman neuvoston puhemiehistön ensimmäinen varapuheenjohtaja vuosina 1944–1946 ja vuonna 1946 hänet valittiin puhemiehistön puheenjohtajaksi.
Nihon-shiki

Nihon-shiki tai Nippon-shiki (jap. 日本式ローマ字) on romanisaatiojärjestelmä, jota käytetään japanin translitteroinissa latinalaisille aakkosille. ISO on tehnyt Nihon-shikistä ISO 3602 strict -standardin.
Nihon-shikin kehitti Aikitsu Tanakadate vuonna 1885, ja se on Hepburniä vanhempi romanisaatiojärjestelmä. Tanakadaten aikomus oli täysin korvata Japanin kanji- ja kanakirjoitus romanisoidulla kirjoituksella, koska hän uskoi tämän auttavan japanilaisia kilpailussa länsimaisia kulttuureita vastaan. Koska järjestelmä kehitettiin japanilaisten omaan käyttöön heidän oman kielensä romanisaatiossa, se on paljon säännönmukaisempi kuin Hepburn ja toisin kuin Hepburn, se ei yritä helpottaa englannin puhujien japanin kielen ääntämistä.
Nihon-shikiä seurasi samantapainen järjestelmä, Kunrei-shiki. Nihon-shikin ja Kunrei-shikin ero on niiden tavutus ja moderni ääntämys. Modernissa standardoidussa japanissa tavuparien di/zi ぢ/じ, du/zu づ/ず, dya/zya ぢゃ/じゃ, dyu/zyu ぢゅ/じゅ, dyo/zyo ぢょ/じょ, wi/i ゐ/い, we/e ゑ/え, kwa/ka くゎ/か, gwa/ga ぐゎ/が ääntäminen on muuttunut identtiseksi. Esimerkiksi kanadukai (Nippon-shiki) かなづかい äännetään modernissa japanissa kanazukai.
Nihon-shikiä pidetään Japanin romanisaatiojärjestelmistä kaikkein säännönmukaisimpana, koska se säilyttää tiukan muodon: "yksi kana, kaksi kirjainta" vokaalikanoja lukuun ottamatta.
Käyttö

Kun tavua he (へ) käytetään partikkelina, se kirjoitetaan he, ei e.
Kun tavua ha (は) käytetään partikkelina, se kirjoitetaan ha, ei wa.
Kun tavua wo (を) käytetään partikkelina, se kirjoitetaan wo, ei o.
Pitkät vokaalit merkitään sirkumfleksillä, esimerkiksi pitkä o kirjoitetaan ô, toisin kuin Hepburnissä, jossa käytetään macroneita.
n (ん) kirjoitetaan ennen konsonanttia n, mutta ennen vokaaleja n´.
Kaksinkertaiset konsonantit merkitään tuplaamalla poikkeuksetta sokuonia (っ) seuraava konsonantti.
Käyttö > Nihon-shikin romanisaatiotaulukko

| Gojūon> あ/ア a | Gojūon> い/イ i | Gojūon> う/ウ u | Gojūon> え/エ e | Gojūon> お/オ o | Yōon> (ya) | Yōon> (yu) | Yōon> (yo) |
| --- | --- | --- | --- | --- | --- | --- | --- |

| か/カ ka | き/キ ki | く/ク ku | け/ケ ke | こ/コ ko | きゃ/キャ kya | きゅ/キュ kyu | きょ/キョ kyo |
| さ/サ sa | し/シ si | す/ス su | せ/セ se | そ/ソ so | しゃ/シャ sya | しゅ/シュ syu | しょ/ショ syo |
| た/タ ta | ち/チ ti | つ/ツ tu | て/テ te | と/ト to | ちゃ/チャ tya | ちゅ/チュ tyu | ちょ/チョ tyo |
| な/ナ na | に/ニ ni | ぬ/ヌ nu | ね/ネ ne | の/ノ no | にゃ/ニャ nya | にゅ/ニュ nyu | にょ/ニョ nyo |
| は/ハ ha | ひ/ヒ hi | ふ/フ hu | へ/ヘ he | ほ/ホ ho | ひゃ/ヒャ hya | ひゅ/ヒュ hyu | ひょ/ヒョ hyo |
| ま/マ ma | み/ミ mi | む/ム mu | め/メ me | も/モ mo | みゃ/ミャ mya | みゅ/ミュ myu | みょ/ミョ myo |
| や/ヤ ya |  | ゆ/ユ yu |  | よ/ヨ yo |  |  |  |
| ら/ラ ra | り/リ ri | る/ル ru | れ/レ re | ろ/ロ ro | りゃ/リャ rya | りゅ/リュ ryu | りょ/リョ ryo |
| わ/ワ wa | ゐ/ヰ wi |  | ゑ/ヱ we | を/ヲ wo |  |  |  |
|  |  |  |  | ん/ン n |  |  |  |
Dakuten
| が/ガ ga | ぎ/ギ gi | ぐ/グ gu | げ/ゲ ge | ご/ゴ go | ぎゃ/ギャ gya | ぎゅ/ギュ gyu | ぎょ/ギョ gyo |
| ざ/ザ za | じ/ジ zi | ず/ズ zu | ぜ/ゼ ze | ぞ/ゾ zo | じゃ/ジャ zya | じゅ/ジュ zyu | じょ/ジョ zyo |
| だ/ダ da | ぢ/ヂ di | づ/ヅ du | で/デ de | ど/ド do | ぢゃ/ヂャ dya | ぢゅ/ヂュ dyu | ぢょ/ヂョ dyo |
| ば/バ ba | び/ビ bi | ぶ/ブ bu | べ/ベ be | ぼ/ボ bo | びゃ/ビャ bya | びゅ/ビュ byu | びょ/ビョ byo |
| ぱ/パ pa | ぴ/ピ pi | ぷ/プ pu | ぺ/ペ pe | ぽ/ポ po | ぴゃ/ピャ pya | ぴゅ/ピュ pyu | ぴょ/ピョ pyo |

くゎ kwa: 
ぐゎ gwa: 
Punaisella kirjoitetut merkit ovat kielessä vanhentuneita.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nihon-shiki Rōmaji
Käännös suomeksi
Ina Suutari

Ina Suutari (s. 20. heinäkuuta 1991 Helsinki) on suomalainen jalkapalloilija. Hän edustaa Naisten Liigassa HJK:ta. Aiemmin Suutari on edustanut myös KäPaa. Hän on pelipaikaltaan maalivahti.
Ina Suutari on edustanut Suomea useiden eri ikäluokkien maajoukkueissa.
Aiheesta muualla

Ina Suutarin esittely HJK:n sivustolla
Super8 & Tab

| Super8 & Tab |
| --- | --- |
 Super8 & Tab esiintymässä Future Music Festival -festivaaleilla Perthissä Australiassa
Tiedot
Toiminnassa:  2005–
Tyylilaji:  trance
Kotipaikka:  Helsinki
Jäsenet:  Miika Juhani Eloranta (Super 8) Janne Mikael Mansnerus (Tab)
Levy-yhtiö:  Anjunabeats, Armada Music
Aiheesta muualla
Kotisivut
Infobox OKNimi-testi OK: 
Super8 & Tab on suomalainen trancemusiikkia tuottava duo, joka koostuu Miika Elorannasta (Super8) ja Janne Mansneruksesta (Tab). He julkaisivat alun perin musiikkia soolona ja olivat useissa musiikkiprojekteissa mukana. Ehkä tunnetuin alkuajan projekti on Elorannan taival popmusiikkiyhtyessä XL5:ssä, jossa hän oli tuottajana ja DJ:nä. He päättivät aloittaa musiikin tuottamisen yhdessä vuonna 2005 sinkkujen ”First Aid” ja ”Helsinki Scorchin’” siivittämänä. Nykyään he ovat Suomen yksi menestyneimpiä elektronisen musiikin artisteja, tehden keikkoja ympäri maailmaa.
Vuonna 2015 pari vaihtoi levy-yhtiötä pitkän alkuajan menestyksen sallineelta Anjunabeatsilta Armada Musicille, jonka omistaa yksi tunnetuimmista trance-artisteista Armin van Buuren. Heidän ensimmäinen oma julkaisunsa Armind-alalevymerkiltä oli ”Komorebi”. Kaksikon tyylisuuntakin alkoi vaihtua tämän jälkeen modernimpaan suuntaan. He kuvailevat tyyliään ”hybridi-tranceksi”, joka on sekoitus klassisen trancen melodiaa, modernilla energialla ja rakenteella. Vuonna 2018 he julkaisivat enimmäisen studioalbuminsa Armada Musicilla nimeltään Reformation, joka myös viittaa kaksikon uuteen aikakauteen.
Vuonna 2019 Super 8 & Tab perusti levy-yhtiön Scorchin’ Records, joka on nimetty heidän yhden tunnetuimman kappaleen ”Helsinki Scorchin’” mukaan. Levy-yhtiön ensimmäinen julkaisu oli suomalaisen artistin Avenian kappale ”Kingdom”.
Diskografia > Studioalbumit

Empire (2010)
Unified (2014)
Unified (Extended Mixes) (2015)
Reformation (2018)
These Little Stories Part 1 (2020)
These Little Stories Part 2 (2021)
Diskografia > Remix-albumit

Empire Remixed (2011)
Diskografia > DJ-miksaukset

Anjunabeats Worldwide 01: Mixed by Super8 & Tab and Mark Pledger (2006)
Anjunabeats Worldwide 02: Mixed by Super8 & Tab and Mat Zo (2010)
Past, Present & Future (2019)
Scorchin' Session Vol. 1 Mixed by Super8 & Tab (2020)
Diskografia > Radioshow

SuperTab Radio
Scorchin' Radio
Diskografia > Singlet

First Aid (2005)
Helsinki Scorchin’ (2006)
Wont Sleep Tonight (2006)
Needs to Feel (2007)
Suru (2007)
Worldwide (feat. Mark Pledger) (2007)
Elektra (2008)
Delusion (feat. Alyna) (2009)
Irufushi (2009)
Black Is The New Yellow (2010)
Mercy (feat. Jan Burton) (2010)
Empire (feat. Jan Burton) (2010)
My Enemy (feat. Julie Thompson) (2010)
All We Have Is Now (feat. Betsie Larkin) (2011)
Awakenings (2012)
Black is Back (feat. Jan Burton) (2012)
Fiesta (2012)
Arc (feat. Tritonal) (2012)
Teardrops (2013)
L.A (2013)
Your Secret’s Safe (feat. Julie Thompson) (2013)
The Way You Want (2013)
Code Red (feat. Jaytech) (2014)
No Frontiers (feat. Julie Thompson) (2014)
Let Go (feat. Julie Thompson) (2014)
Rubicon (Extended Mix) (feat. 7 Skies) (2015)
Patience (Extended Mix) (feat. Julie Thompson) (2015)
Aika/Clairvoyance (feat. BT) (2015)
Komorebi (2015)
Moonbow (2016)
Mega (2016)
Into (2016)
Nino (2016)
Cosmo (2017)
Quest (2017)
Pressure (2017)
True Love feat. Envy Monroe (2018)
Seconds Away feat. Sarah Decourcy (2018)
Noom feat. Cosmic Gate (2018)
Burn feat. Hero Baldwin (2018)
Osaka feat. Tom Fall (2018)
Venture (2018)
Blockchain (2018)
Burn (Luke Bond Remix) (2018)
Helsinki Scorchin’ (Super8 & Tab’s 2019 Remix) (2019)
Lungs feat. Izzy Warner (2019)
Leka (2020)
Open My Eyes feat. Fatum (2020)
Soundcheck feat. Rodg (2020)
Calm The Storm feat. Roxanne Emery (2020)
Cova (2020)
Hurricane Love feat. Colin Smith (2020)
Live For Tonight (Tidal Waves Remix) (2020)
September feat. Tom Fall, London Thor (2021)
In This Life (2021)
Diskografia > Remixit

2007: Above & Beyond presents Tranquility Base – ”Oceanic”
2008: Martin Roth & Alex Bartlett – ”Off the World”
2008: Luminary – ”Amsterdam”
2008: Paul van Dyk – ”New York City”
2008: Bart Claessen & Dave Schiemann – ”Madness”
2009: Ferry Corsten – ”Made of Love”
2009: Paul van Dyk – ”Nothing But You”
2010: Markus Schulz feat. Suissa – ”Perception”
2011: Above & Beyond feat. Ashley Tomberlin – ”Can’t Sleep”
2011: Gareth Emery – ”Citadel”
2011: Creep feat. Romy – ”Days”
2011: Kyau & Albert – ”Velvet Morning”
2012: Tritonal feat. Cristina Soto – ”Piercing Quiet”
2012: Armin van Buuren feat. Ana Criado – ”I’ll Listen”
2013: BT feat. Aqualung – ”Surrounded”
2015: Cosmic Gate feat. JES – ”Yai (Here We Go Again)”
2016: Above & Beyond feat. Justine Suissa – ”Little Something”
2016: Gareth Emery feat. Janet Devlin – ”Lost”
2016: Tritonal & Jenaux feat. Adam Lambert – ”Broken”
2017: Armin van Buuren feat. Jacqueline Govaert – ”Never Say Never”
2018: Andrew Rayel feat. Eric Lumiere – ”I’ll Be There”
2018: Armin van Buuren feat. James Newman – ”Therapy”
2018: Myon & Late Night Alumni – ”Hearts & Silence”
2019: Darude feat. Sebastian Reiman - "Look Away"
Intravaginaalinen

Intravaginaalinen on lääkkeen antotapa naisen emättimen eli vaginan kautta. Esimerkiksi emätinpuikko on tätä varten. Sillä voidaan hoitaa esimerkiksi paikallisia tulehduksia taikka hiivasieni-infektiota.
Intertec Superbrain

| Superbrain |
| --- | --- |

Tyyppi:  mikrotietokone
Mukana toimitettu käyttöjärjestelmä:  CP/M
Suoritin:  2x Zilog Z80
Keskusmuisti:  32 kB
Superbrain oli Intertecin valmistama mikrotietokone, joka julkaistiin vuonna 1979.
Tietokoneesta oli saatavilla "QD" (Quad-Density) ja "SD" (Super-Density) versiot, joissa levykeaseman kapasiteetti oli eri. Tietokoneessa ei ollut laajennusominaisuuksia lukuun ottamatta valinnaista S-100-väyläadapteria.
Laite myi hyvin ja huippu ajoittui vuoteen 1982, jonka jälkeen myynti laski.
Seuraaja Superbrain II julkaistiin vuonna 1982.
Tekniset tiedot

Tietokoneessa oli kaksi Zilog Z80 -mikroprosessoria, joista toinen oli laite-IO:lle. RAM-muistia oli 32 kilotavua. Tietokoneessa oli kaksi 5,25" levykeasemaa.
Tietokoneessa oli CP/M-käyttöjärjestelmä.
Aiheesta muualla

PC Museum (englanniksi)
Nihoa

Nihoa
Ilmakuva Nihoasta
| --- | --- |
Sijainti:  23°03′38″N, 161°55′19″W Honolulu, Havaiji Yhdysvallat
Saariryhmä:  Havaiji
Pinta-ala:  0,701 km²
Suojelualue:  Papahānaumokuākea 
muokkaa - muokkaa wikitekstiä - muokkaa Wikidataa
Nihoa on Luoteisten Havaijisaarten kaakkoisin pikkusaari, joka sijaitsee noin kaksisataa kilometriä luoteeseen Niihaun saarelta ja noin 450 km Honolulusta. Asumatonta saarta ympäröi noin 570 km²:n laajuinen koralliriutta.
Luonto

Matkan päästä saaren karu maisema näyttää elinkelvottomalta, mutta saarelta paljastuu runsaslajinen ekosysteemi, joka sisältää vain Nihoalla esiintyviä hyönteis-, merilintu- ja kasvilajeja. Nihoanpalilaa ja laysaninkerttusta tavataan pelkästään Nihoalla. Saarella on myös 72 niveljalkaislajia, joita ei tavata muualla. Saaren lähivesissä on runsaasti eri kalalajeja, ja sitä ympäröivältä koralliriutalta on löydetty 17 korallilajia. Voimakkaan aallokon vuoksi useimmat korallilajit ovat toistakymmentä metriä pinnan alla.
Saaren pohjoisosan basalttijyrkänne putoaa jyrkästi syvälle mereen myös pinnan alla. Saarelle sallitaan vain vähän vierailijoita. Vierailulupaa täytyy hakea The U.S. Fish and Wildlife Services -virastolta, ja lupia myönnetään enimmäkseen vain kulttuurin- tai luonnontieteellisen tutkimuksen tekijöille.
Historia

Saarella on ollut havaijilaisasutusta vuosien 1000 ja 1700 välillä, ja sieltä on löydetty yli 80 muinaisjäännöspaikkaa, kuten keinotekoisia asumuspengerryksiä, asumuksia, uskonnollisten paikkojen jäänteitä, maanviljelypengerryksiä sekä luolahautoja. Näistä useimmat muistuttavat vastaavia Havaijin pääsaarilta tehtyjä löytöjä. Saarella uskotaan asuneen jopa 175 ihmistä, jotka ovat eläneet sen luonnonvarojen ja makeanveden lähteen avulla.
Kapteeni Douglasin käydessä saarella 1789 se ei ollut enää asuttu. Kuningatar Kaahumanu kävi Nihoalla 1822 ja julisti saaren osaksi Havaijia, ja vuonna 1857 kuningas Kamehameha IV julisti sen virallisesti osaksi Havaijin kuningaskuntaa. Kuningatar Liliuokalani kävi saarella 200-henkisen seurueensa kanssa 1885, vierailusta tehtiin dokumentoitu matkakertomus. Yhdysvallat määritteli saaren muiden Luoteis-Havaijin saarten tavoin (Midwayta lukuun ottamatta) luonnonsuojelualueeksi. Tanagerin retkikunta vieraili saarella 1923–1924 ja teki siellä kulttuurista ja biologista tutkimusta. Vuonna 1997 havaijilainen alkuperäisväestöryhmä Hui Mälama I Nä Küpuna O Hawai`i Nei palautti saarelle sieltä vuosikymmeniä aiemmin poistettuja esi-isien luita.
Kuvia
Nihoan saari
Nihoa vuonna 1969
Tanager-Peaks
Nihoan kartta
Aiheesta muualla

Kuvia tai muita tiedostoja aiheesta Nihoa Wikimedia Commonsissa